CELEX: 32005D0155
Language: da
Date: 2005-02-18 00:00:00
Title: 2005/155/EF: Kommissionens beslutning af 18. februar 2005 om ændring af beslutning 97/102/EF om særlige betingelser for import af fiskerivarer og akvakulturprodukter med oprindelse i Rusland for så vidt angår udpegelsen af den kompetente myndighed og modellen til sundhedscertifikat (meddelt under nummer K(2005) 357) (EØS-relevant tekst).

24.2.2005   
            
            
               DA
            
            
               Den Europæiske Unions Tidende
            
            
               L 51/23
            
         KOMMISSIONENS BESLUTNING
   af 18. februar 2005
   om ændring af beslutning 97/102/EF om særlige betingelser for import af fiskerivarer og akvakulturprodukter med oprindelse i Rusland for så vidt angår udpegelsen af den kompetente myndighed og modellen til sundhedscertifikat
   (meddelt under nummer K(2005) 357)
   (EØS-relevant tekst)
   (2005/155/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), særlig artikel 11, stk. 1, og
   ud fra følgende betragtninger:
   
               (1)
            
            
               Ved Kommissionens beslutning 97/102/EF (2) fastsættes det, at Den Nationale Fiskerikomité i Den Russiske Føderation er den kompetente myndighed i Rusland for kontrol og attestering af, at fiskevarer og akvakulturprodukter opfylder kravene i direktiv 91/493/EØF.
            
         
               (2)
            
            
               Efter en omstrukturering af den russiske administration er det nu Landbrugsministeriet for Den Russiske Føderation, der er kompetent myndighed. Den nye myndighed er i stand til effektivt at kontrollere, at de gældende regler overholdes.
            
         
               (3)
            
            
               Landbrugsministeriet har officielt forsikret, at standarderne for sundhedskontrol og -overvågning af fiskevarer og akvakulturprodukter som fastsat i direktiv 91/493/EØF vil blive overholdt, og at hygiejnekrav svarende til dem, der er fastsat i nævnte direktiv, vil blive opfyldt.
            
         
               (4)
            
            
               Beslutning 97/102/EF bør derfor ændres i overensstemmelse hermed.
            
         
               (5)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I beslutning 97/102/EF foretages følgende ændringer:
   
               1)
            
            
               Artikel 1 affattes således:
               »Artikel 1
               Landbrugsministeriet for Den Russiske Føderation, bistået af Det Nationale Center for Fiskerivarers Sikkerhed og Kvalitet (National Fiskekvalitet), er den kompetente myndighed i Rusland for kontrol og attestering af, at fiskevarer og akvakulturprodukter opfylder kravene i direktiv 91/493/EØF.«
            
         
               2)
            
            
               Bilag A affattes som angivet i bilaget til nærværende beslutning.
            
         Artikel 2
   Denne beslutning anvendes fra den 24. juni 2005.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 18. februar 2005.
      
         
            På Kommissionens vegne
         
         Markos KYPRIANOU
         
            Medlem af Kommissionen
         
      
   
   
      (1)  EFT L 268 af 24.9.1991, s. 15. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (2)  EFT L 35 af 5.2.1997, s. 23. Ændret ved beslutning 2002/941/EF (EFT L 325 af 30.11.2002, s. 45).
   
      BILAG
      
         
            »BILAG A
            SUNDHEDSCERTIFIKAT
            for fiskevarer fra Rusland bestemt til eksport til Det Europæiske Fællesskab, bortset fra alle former for toskallede bløddyr, pighuder, sækdyr og havsnegle